17/12/2013 | Administración LocalMunicipal
Ames
Expediente de expropiación forzosa, polo trámite de urxencia, para a execución da obra “Abastecemento en Ames e Brión, primeira fase, separata 1 e 2”

ANUNCIO Expediente de expropiación forzosa, polo trámite de urxencia, para a execución da obra “Abastecemento en Ames e Brión, 1.ª fase, separata 1 e 2” En relación ao expediente de expropiación forzosa para a execución da obra “Abastecemento en Ames e Brión, 1.ª fase, separata 1 e 2”, a correspondente relación concreta, individualizada e valorada de bens e dereitos a ocupar con carácter de urxencia tivo aprobación definitiva en sesión plenaria de 31 de outubro de 2013. En data 26 de novembro de 2013, previas as oportunas notificacións e publicacións, se procedeu ao levantamento das actas previas á ocupación dos bens e dereitos afectados pola expropiación, sen que algún dos titulares dos bens e dereitos afectados tivera acudido ao acto ou ben acudindo non recibiu o depósito previo, procedendo en ambos casos a súa consignación na Caixa Xeral de Depósitos da Delegación de Economía e Facenda de A Coruña. Aos efectos de continuar coa tramitación do expediente, o alcalde deste Concello, en exercicio das facultades conferidas polo art.21.1. da LRBL e demais normativa concordante de aplicación, ditou o Decreto 3050/2013, polo que se resolve: Primeiro. –Notificar aos titulares de bens e dereitos afectados polo expediente de expropiación forzosa para a execución da obra “Abastecemento en Ames e Brión, 1.ª fase, separata 1 e 2”, aos que non se lle puido facer entrega do depósito previo á ocupación, que este concello con data 5 de decembro de 2013 procedeu á consignación na Caixa Xeral de Depósitos da Delegación de Economía e Facenda de A Coruña das cantidades liquidadas en concepto de depósitos previos que lles corresponden, en cumprimento do disposto no artigo 52 da Lei de expropiación forzosa. Para a percepción das cantidades consignadas deberán solicitar expresamente ante este Concello o oportuno levantamento do depósito consignado na Caixa Xeral de Depósitos, e aportar a seguinte documentación: – Títulos de propiedade da finca. – DNI. – Certificado de conta bancaria a nome de todos os titulares. Ditos titulares son os que constan no anexo I desta resolución. Segundo. –Convocar novamente aos titulares de bens e dereitos afectados polo expediente de expropiación forzosa para a execución da obra “Abastecemento en Ames e Brión, 1.ª fase, separata 1 e 2”que non subscribiron as actas de ocupación, para un novo acto de levantamento das referidas actas de ocupación, acto que terá lugar no pazo da Peregrin, de Bertamiráns (Ames), o vindeiro xoves 27 de decembro de 2013, ás 10.00 horas, advertíndolles expresamente que de non comparecer no dito día e hora, poderase proceder a ocupación inmediata dos bens e dereitos afectados. Os titulares afectados son os que constan no anexo II desta resolución. Terceiro. –Publicar a presente Resolución no taboleiro de anuncios do Concello de Ames, páxina web así como no Boletín Oficial da Provincia da Coruña, servindo igualmente de notificación aos interesados que estean nas circunstancias establecidas no artigo 59.5 da Lei 30/1992, de réxime xurídico das administracións públicas e do procedemento administrativo común. ANEXO I Titulares aos que procede notificar a consignación do depósito previo na Caixa Xeral de Depósitos ANEXO II Titulares convocados para o levantamento das actas de ocupación para o 27 de decembro de 2013 O que se publica aos efectos oportunos. Ames, 10 de decembro de 2013. O alcalde Santiago V. Amor Barreiro (Asinado dixitalmente)